蘇韻姿離巢火速約呢位前TVB小花食飯 偷食人夫後外闖活得更自在
無綫(TVB)處境喜劇《愛‧回家之開心速遞》,三妹「紅衫魚」蘇韻姿早前被傳得罪高層珍姐入雪櫃,近日終宣布離巢TVB,然而人走茶未凍,多位熊家人仍為蘇韻姿慶生搞生日派對,令蘇韻姿感動得當場落淚。蘇韻姿動容指:「雖然今年我感受到好多變化,但係熊家人嘅愛永遠都唔會變!」
蘇韻姿完了與熊家人的生日派對後,即火速約另一位近年離巢的前TVB小花朱智賢食飯。兩位靚女在夜景旁大啖紅酒及美食,蘇韻姿又獲朱智賢送上兩大個生日蛋糕,又攬住狗仔影相,相當盡慶。
蘇韻姿再感動發文指,自己過生日朱智賢比她更興奮,認真姊妹情深。朱智賢去年9月約滿離巢,曾因被踢爆與人夫黎振燁二人世界約會,遭勒令停工入雪櫃。後離開TVB轉型以自由身接Job,做KOL、接騷及做髮型模特,更考獲普拉提(Pilates)教練牌,不時更新社交網分享性感照,無公司捧依然有Noise,活得自由自在。